കൊഡേല ശിവ പ്രസാദ റാവു

കൊഡേല ശിവ പ്രസാദ റാവു (ജീവിതകാലം: 2 മെയ് 1947 - 16 സെപ്റ്റംബർ 2019) തെലുഗു ദേശം പാർട്ടിയിൽ നിന്നുള്ള ഒരു ഇന്ത്യൻ രാഷ്ട്രീയക്കാരനും സത്തേനപ്പള്ളിയിൽ നിയോജകമണ്ഡലത്തിൽ നിന്നുള്ള മുൻ നിയമസഭാംഗവുമാണ്.

2014 മുതൽ അദ്ദേഹം ആന്ധ്രാപ്രദേശ് നിയമസഭയുടെ സ്പീക്കറായി അഞ്ച് വർഷക്കാലം സേവനമനുഷ്ഠിച്ചു. മൂന്ന് പതിറ്റാണ്ടുകാലത്തെ നീണ്ട ഔദ്യോഗിക ജീവിതത്തിനിടയിൽ എൻ.ടി. രാമറാവു, എൻ. ചന്ദ്രബാബു നായിഡു എന്നിവരുടെ സർക്കാരുകളിൽ കാബിനറ്റ് മന്ത്രിയായി സേവനമനുഷ്ഠിച്ച അദ്ദേഹം ആഭ്യന്തരം, ആരോഗ്യം,  ജലസേചനം, പഞ്ചായത്ത് രാജ്, ഗ്രാമവികസനം, സിവിൽ സപ്ലൈസ് എന്നിങ്ങനെ വിവിധ വകുപ്പുകളിൽ മന്ത്രിയായി പല സമയങ്ങളിൽ സേവനമനുഷ്ഠിച്ചിട്ടുണ്ട്..

 ജീവിതരേഖ 
1947 മെയ് 2 ന് ഇന്ത്യയിലെ അവിഭക്ത ആന്ധ്രാപ്രദേശിലെ ഗുണ്ടൂർ ജില്ലയിലെ കണ്ടലഗുണ്ട ഗ്രാമത്തിലാണ് കൊഡേല ശിവ പ്രസാദ റാവു ജനിച്ചത്. അദ്ദേഹത്തിനും ഭാര്യ ശശികലയ്ക്കും ഒരു മകളും രണ്ട് ആൺമക്കളുമായി മൂന്ന് കുട്ടികളാണുള്ളത്. ഗുണ്ടൂർ ജില്ലയിലെ സിരിപുരത്ത് പ്രാഥമിക വിദ്യാഭ്യാസം നിർവ്വഹിച്ച അദ്ദേഹം, വിജയവാഡയിലെ ലയോള കോളേജിലാണ് പ്രീ-യൂണിവേഴ്സിറ്റി പഠനം നടത്തിയത്. ഗുണ്ടൂരിലെ ഗുണ്ടൂർ മെഡിക്കൽ കോളേജിൽ നിന്ന് എം.ബി.ബി.എസ് ബിരുദം നേടിയ അദ്ദേഹം ബനാറസ് ഹിന്ദു സർവ്വകലാശാലയിൽ നിന്ന് എം.എസിൽ. (ജനറൽ സർജറി) ഉന്നത ബിരുദവും നേടി.

 വഹിച്ച സ്ഥാനങ്ങൾ 

 1983 - 1985 :   ആന്ധ്രാപ്രദേശ് നിയമസഭാംഗം
 1985 - 1989 : ആന്ധ്രാപ്രദേശ് നിയമസഭാംഗം
 1989 - 1994 : ആന്ധ്രാപ്രദേശ് നിയമസഭാംഗം
 1994 - 1999 : ആന്ധ്രാപ്രദേശ് നിയമസഭാംഗം
 1999 - 2003 : ആന്ധ്രാപ്രദേശ് നിയമസഭാംഗം
 2014 : ആന്ധ്രാപ്രദേശ് നിയമസഭാംഗം - സ്പീക്കർ, ആന്ധ്രാപ്രദേശ് നിയമസഭാ ചെയർമാൻ, ബിസിനസ് ഉപദേശക സമിതി അംഗം.

നിയമസഭാംഗം

 1983 : നരസറോപേട്ടിൽ നിന്ന് (അസംബ്ലി മണ്ഡലം) തിരഞ്ഞെടുക്കപ്പെട്ടു.
 1985 :നരസറോപേട്ടിൽ നിന്ന് (അസംബ്ലി മണ്ഡലം) തിരഞ്ഞെടുക്കപ്പെട്ടു.
 1989 : നരസറോപേട്ടിൽ നിന്ന് (അസംബ്ലി മണ്ഡലം) തിരഞ്ഞെടുക്കപ്പെട്ടു.
 1994 : നരസറോപേട്ടിൽ നിന്ന് (അസംബ്ലി മണ്ഡലം) തിരഞ്ഞെടുക്കപ്പെട്ടു.
 1999 : നരസറോപേട്ടിൽ നിന്ന് (അസംബ്ലി മണ്ഡലം) തിരഞ്ഞെടുക്കപ്പെട്ടു.
 2014 : സത്തേനപ്പള്ളിയിൽ നിന്ന് (അസംബ്ലി മണ്ഡലം) തിരഞ്ഞെടുക്കപ്പെട്ടു.

മന്ത്രി

 1987 - 1988: ആഭ്യന്തര മന്ത്രി
 1996 - 1997: പ്രധാന, ചെറുകിട ജലസേചന വകുപ്പ് മന്ത്രി
 1997 - 1999: പഞ്ചായത്ത് രാജ് മന്ത്രി

 അവലംബം 
വർഗ്ഗം:ആന്ധ്രാപ്രദേശിലെ രാഷ്ട്രീയപ്രവർത്തകർ
വർഗ്ഗം:തെലുഗുദേശം നേതാക്കൾ
വർഗ്ഗം:2019-ൽ മരിച്ചവർ
വർഗ്ഗം:1947-ൽ ജനിച്ചവർ